text: Brúgvin um Sandá er sett í sín upprunastand
text: #000001
text: “Nýggja” brúgvin um Sandá varð alment tikin í nýtslu í dag.
text: #000002
text: Brúgvin, sum upprunaliga er frá 1925, er nú sett í upprunastand, og hetta arbeiðið hava J&K Petersen staðið fyri.
text: #000003
text: Í 1988 varð farleiðin til Sandoynna førd um Gomlurætt, og tá bleiv brúgvin styrkt við betongdekki og autoverju fyri at halda til øktu ferðsluna. Eftir at nýggja leiðin um Velbastaðháls varð tikin í brúk í 2004, varð lítil og ongin ferðsla um brúnna við Sandá.
text: #000004
text: Brúgvin varð tó mett at hava siðsøguligt virði, og tí varð avgjørt at seta brúnna aftur í upprunastand.
text: #000005
text: Betongdekk og autoverja eru tikin burtur og partar av brúnni eru lagaðir av nýggjum. Harumframt er girðingin gjørd aftur, sum hon var áðrenn øktu ferðsluna.
text: #000006
text: J&K Petersen fóru undir arbeiðið í 2019, og í dag stendur brúgvin aftur, júst sum hon gjørdi í 1925.
text: #000007
text: Partar av brúnni eru lagaðir av nýggjum og hava fingið nýggja fugu
text: #000008
text: Girðingar á brúnni eru gjørdar sambært krøvum og standardum, sum vóru galdandi í 1925. Tí eru girðingarnar opnari enn vanligt er í dag.
text: #000009
text: Heðin Mortensen, bogarstjóri, sigur nøkur orð um søguna hjá brúnni. M.a. kostaði brúgvin 12.487 krónur at gera í 1925, og varð tá, sambært Tingakrossi, mett at “varða í allar ævigar tíðir”
text: #000010